Φρανσουά Μπουκ

Ο **Φρανσουά Μπουκ** (γαλλικά: *François Boucq*, 28 Νοεμβρίου 1955) είναι Γάλλος δημιουργός κόμικς. Με τίτλους που εκτείνονται από το σουρεαλιστικό χιούμορ μέχρι το βίαιο γουέστερν, ο Μπουκ έχει λάβει πολλά βραβεία, μεταξύ των οποίων και το Μεγάλο Βραβείο της πόλης του Ανγκουλέμ, το 1998. Ανάμεσα στα πιο σημαντικά έργα του περιλαμβάνονται τα *Le Femme du Magicien* (1986), σε σενάριο του Τζερόμ Σάρυν, *Les Aventures de Jérôme Moucherot* (1994-2012) και *Bouncer* (2001-2013), σε σενάριο του Αλεχάντρο Χοδορόφσκι.

## Βιογραφία
O Μπουκ γεννήθηκε το 1955 στη Λιλ. Η επαγγελματική του καριέρα ξεκίνησε το 1975 στο περιοδικό *Mormoil* και μετά από μερικά χρόνια, το 1980, εκδόθηκε το πρώτο του άλμπουμ, το χιουμοριστικό *Cornet d'humour*. Σύντομα άρχισε να εργάζεται για σημαντικά περιοδικά όπως το *[[Pilote]]* και το *[[Fluide Glacial]]*. Η πρώτη αναγνώριση ήρθε μέσα από τη δουλειά του στο περιοδικό *[[(À suivre)]]*, για το οποίο έγραψε και σχεδίασε σύντομες ιστορίες. Τα κόμικς αυτά συγκεντρώθηκαν αργότερα σε άλμπουμ όπως το *Les Pionniers de l'aventure humaine* (1984) και το *La Pédagogie du trottoir* (1987).

Το 1986 ήρθε η πρώτη συνεργασία με τον Αμερικανό συγγραφέα Τζερόμ Σάρυν, μέσα από το σουρεαλιστικό *Le Femme du magicien*, το οποίο βραβεύτηκε στο Φεστιβάλ του Ανγκουλέμ ως το Καλύτερο Άλμπουμ. Λίγο αργότερα ακολούθησε άλλο ένα κόμικ με τον Σάρυν, το κατασκοπικό *Bouche du Diable* (1990). Τα δύο αυτά graphic novels θεωρούνται δύο εξαιρετικά δείγματα του είδους του θρίλερ στην τέχνη των κόμικς. Άλλα κοινά έργα των Σάρυν και Μπουκ είναι τα *Du ventre de la bête New York* (1994) και *Little Tulip* (2014).μικρογραφία|Ο Μπουκ σχεδιάζει έναν από τους χαρακτήρες του κόμικ BouncerΜεταξύ 1992 και 2004 κυκλοφόρησε η σειρά φαντασίας *Face de lune*, σε κείμενα του Αλεχάντρο Χοδορόφσκι. Το 2001, βγήκε το πρώτο άλμπουμ ενός εκ των πιο αναγνωρίσιμων έργων του Μπουκ, το *Bouncer*, και πάλι σε συνεργασία με τον Χοδορόφσκι. Πρόκειται για ένα σαιξπηρικό γουέστερν με πρωταγωνιστή έναν μονόχειρα μπράβο σε σαλούν.

Ήδη από τη δεκαετία του 1980 είχε κάνει την εμφάνισή της, η γνωστότερη ίσως προσωπική δημιουργία του Μπουκ, ο Ζερόμ Μουσερό. Ντυμένος με κουστούμι από δέρμα λεοπάρδαλης και με ένα στυλό περασμένο στη μύτη του, ο Μουσερό είναι ένας ασφαλιστής ο οποίος πρωταγωνιστεί σε σουρεαλιστικές ιστορίες. Το πρώτο αυτόνομο άλμπουμ με τον εν λόγω χαρακτήρα κυκλοφόρησε το 1994 και, με διαλείμματα, ο Μπουκ συνεχίζει να ασχολείται μαζί του. Σύμφωνα με τον ίδιο, μέσα στα κόμικς του Μουσερό μπορεί να ενσωματώνει όλες τις παραισθήσεις που φαντάζεται.

## Σχεδιαστικό στυλ και επιρροές
Το σχέδιο του Μπουκ, τόσο στα χιουμοριστικά, όσο και στα πιο σοβαρά κόμικς του, είναι ιδιαίτερα ρεαλιστικό.

Οι κυριότερες επιρροές του Μπουκ είναι ο Σανπέ και ο Ρόναλντ Σερλ, ενώ θαυμάζει και τους Moebius, Άλεξ Ρέιμοντ, Alexis, Τζακ Ντέιβις και Γουίλ Έλντερ. Έξω από το χώρο των κόμικς, έχει επηρεαστεί από τον Γκυστάβ Ντορέ.

## Προσωπική ζωή
Ο Μπουκ ζει έως και σήμερα στη γενέτειρά του, τη Λιλ. Αγαπάει τις πολεμικές τέχνες και έχει μαύρη ζώνη στο κέντο.

## Επιλεγμένη βιβλιογραφία
**Cornet d'humour* (1980, Dargaud), σε σενάριο του Φιλίπ Ντελάν
**Les Pionniers de l'aventure humaine* (1984, Casterman)
**La Femme du magicien* (1986, Casterman), σε σενάριο του Τζερόμ Σάρυν
**Pédagogie du trottoir* (1987, Casterman)
**Bouche du Diable* (1990, Casterman), σε σενάριο του Τζερόμ Σάρυν
**Face de Lune* (1992 - 2004, Casterman), σε σενάριο του Αλεχάντρο Χοδορόφσκι
#*Le Dompteur de vagues* (1992)
#*La Cathédrale invisible* (1992)
#*La Pierre de faîte* (1997)
#*La Femme qui vient du ciel* (1997)
#*L’Œuf de l’âme* (2004)
**Les Aventures de Jérôme Moucherot* (1994 - 2012)
#*Les Dents du recoin* (1994, Casterman)
#*Sus à l’imprévu!* (1998, Casterman)
#*Le Péril pied-de-poule* (1998, Casterman)
#*J’assure!* (1999, Casterman)
#*Le manifeste du mâle dominant!* (2012, Le Lombard)
**Les Aventures de La Mort et Lao-Tseu* (1996 - 2009)
#*La Rage de vivre* (1996, Casterman)
#*Pas de quartier* (2000, Casterman)
#*www.la-mort.fr* (2006, AUDIE)
#*L’Irrésistible Besoin d’exister* (2009, AUDIE)
**Le Trésor de l'ombre* (1999, Les Humanoïdes Associés), σε σενάριο του Αλεχάντρο Χοδορόφσκι
**Bouncer* (2001 - 2013), σε σενάριο του Αλεχάντρο Χοδορόφσκι
#*Un diamant pour l’au-delà* (2001, Les Humanoïdes Associés)
#*La Pitié des bourreaux* (2002, Les Humanoïdes Associés)
#*La Justice des serpents* (2003, Les Humanoïdes Associés)
#*La Vengeance du manchot* (2005, Les Humanoïdes Associés)
#*La Proie des louves* (2006, Les Humanoïdes Associés)
#*La Veuve noire* (2008, Les Humanoïdes Associés)
#*Cœur double* (2009, Les Humanoïdes Associés)
#*To hell* (2012, Glénat)
#*And back* (2013, Glénat)
**Little Tulip* (2014, Le Lombard), σε σενάριο του Τζερόμ Σάρυν

### Έργα του στα ελληνικά
* *Οι Περιπέτειες του Χάρου και του Λάο-Τσε* (2003, Ελευθεροτυπία 9)

## Διακρίσεις
* 1985: Μεγάλο Βραβείο της Κριτικής στο Φεστιβάλ του Ανγκουλέμ για το *Les Pionniers de l'aventure humaine*
* 1986: Καλύτερο Άλμπουμ στο Φεστιβάλ του Ανγκουλέμ για το *La Femme du magicien*
* 1992: Υποψηφιότητα για Καλύτερη γερμανόφωνη έκδοση κόμικς στα Βραβεία Max und Moritz για το *Les Pionniers de l'aventure humaine*
* 1996: Υποψηφιότητα για Καλύτερο Σχέδιο στα Βραβεία Haxtur
* 1998: Μεγάλο Βραβείο της πόλης του Ανγκουλέμ
* 2001: Υποψηφιότητα για το Βραβείο Χιούμορ στο Φεστιβάλ του Ανγκουλέμ για το *Les Aventures de La Mort et Lao-Tseu* #2
* 2003: Υποψηφιότητα για το Βραβείο Κοινού στο Φεστιβάλ του Ανγκουλέμ για το *Bouncer* #2
* 2004:
**Υποψηφιότητα για Καλύτερη Διεθνή Σειρά στα Βραβεία Saint-Michel για το *Bouncer*
**Υποψηφιότητα για Καλύτερη Σειρά στο Φεστιβάλ του Ανγκουλέμ για το *Bouncer*
**Υποψηφιότητα για το Βραβείο Κοινού στο Φεστιβάλ του Ανγκουλέμ για το *Bouncer* #3
* 2006:
**Υποψηφιότητα για Καλύτερη Σειρά στο Φεστιβάλ του Ανγκουλέμ για το *Bouncer*
**Υποψηφιότητα για το Βραβείο Κοινού στο Φεστιβάλ του Ανγκουλέμ για το *Bouncer* #4
* 2008: Υποψηφιότητα για Καλύτερο Σχέδιο στα Βραβεία Saint-Michel για το *Bouncer* #8
* 2010: Υποψηφιότητα για Καλύτερο Άλμπουμ στα Βραβεία Saint-Michel για το *Bouncer* #7
* 2012: Καλύτερο Σχέδιο στα Βραβεία Saint-Michel για το *XIII Mystery* #4

## Παραπομπές


## Εξωτερικοί σύνδεσμοι
* Ιστοσελίδα της εκδοτικής Le Lombard

Κατηγορία:Γάλλοι δημιουργοί κόμικς